Jeg ved at dette er en lang post, men for jeres egen skyld, så læs den igennem, og undgå for alt i verden den fejl jeg begik, det er både jeres tid og penge værd, det garantere jeg.

Det er utroligt at man i et så struktureret land som Danmark, stadig kan få oplevelser af at man befinder sig i en bananrepublik af den 3. verden!

Jeg har skrevet ind til Telenor, på deres erhvervsservice mail, 3 gange før, og nu gør jeg det igen for 4. gang. Jeg har nu næsten 2 måneder efter at have sendt den første af dem, stadig ingenting hørt fra dem. Man skulle tro at de laver sjov? Jeg har aldrig i mit 32 årige liv oplevet en så amatøragtig, og pinlig kundeservice som det her - det er lige før at man ikke kan klage over den, for den eksistere slet ikke...

Jeg har til med adskillige gange ringet ind til dem, nok 10 eller mere, og hver gang bliver jeg spidset af med den ene og den anden søforklaring: "Vores systemer opdateres så jeg kan ikke slå dig op". "Jeg har ikke beføjelser til at gøre noget". "Vi har nogle procedure vi skal følge". "Send en mail" osv. osv.

Min tålmodighed er nu trukket så langt udover kanten, efter at have givet Telenor ikke bare 1, men hele 5-6 chancer for at få styr på min sag - og nu går den ikke længere. Jeg er normalt meget meget large, og har meget at se til i en travl hverdag som selvstændig, så tager mig ikke af "småproblemer" eller et par kroner hist og her. Men én ting er sikkert HOLD JER LANGT VÆK FRA DETTE TELESELSKAB, har ganske enkelt aldrig oplevet så dårlig service som dette, i nogen branche, eller noget land. 

Her mit sagsforløb:

Jeg bliver i starten af marts ringet op af en sælger fra firmaets erhvervs afdeling. Meget veltalende og flink, og selvom jeg har et klart princip om ikke at bruge tid på denne type opkald, giver jeg ham alligevel en chance, da jeg rent faktisk har haft kigget efter et abonnement, som gør det fordelagtigt at ringe til udlandet, da jeg arbejder og rejser en del i EU.

Det ender med at jeg får et godt tilbud, på en ny iPhone 7 for 2499 kr. plus og et abo. ved siden af på 296 kr. pr. måned som dækker mine behov. Binding på 24 måneder.

Alt er fint, pengene bliver trukket på min firmakonto 2-3 dage efter, og jeg får sidst på ugen (4 hverdage efter opkaldet) en slip ind ad døren om at jeg kan afhente min pakke på posthuset dagen efter. Det gør jeg så, men får til min overraskelse infoen om at min pakke ikke er på posthuset. Der går ca. 4 dage yderligere i den nye uge, med opkald frem og tilbage mellem mig og Postnord samt mig og Telenor. Til sidst ender det med at pakken bliver bekræftet bortkommet, fra Postnords side.

Og herfra starter der så det største cirkus jeg endnu har været med til.

Jeg har nu siden den uheldige start, som (til at starte med) faktisk ikke er Telenors men Postnords skyld, ringet ind til Telenor så mange gange for at forhøre mig hvor sagen ligger, og hvornår jeg kan forvente at få min telefon, at jeg er ved at kaste op. Dette vel at mærke efter at have givet Telenor i hvert fald 10-12 dage yderligere at arbejde i, efter at pakken blev bekræftet som værende bortkommet, hvor jeg ikke rykkede eneste gang for noget - jeg har naturligvis forståelse for at sagsarbejde i et sådant tilfælde kan tage nogle dage, og i værste fald et par uger.

I samtlige kald, får jeg enten at vide at:

- Vi kan intet gøre, det tager den tid det tager
- Vi har procedure vi skal følge
- Jeg er ny, så jeg får en til at vende tilbage til dig
- Jeg ved ikke hvor lang tid der går
Osv. osv....

Jeg bliver behandlet som om at jeg er den første i historien som har mistet en pakke sendt fra Telenor, og de nu allesammen løber rundt i panik som hovedløse høns, og intet ved eller kan fortælle. Desuden er jeg aldrig blever ringet tilbage, med de bekræftelse jeg i mine sidste opkald har krævet at få da der intet sker i min sag - absolut intet. Jeg sidder bare og venter, og høre intet. Hvis ikke jeg selv havde taget initiativ og ringet ind alle de gange, havde jeg sikkert siddet her, små 2 måneder efter, og stadig intet hørt. Desuden bliver jeg konstant punket med at det er MIG der skal gøre noget aktivt for at der skal ske noget i sagen: Send en mail, ring til Postnord, gå ned i en butik og "prøv at se" om du kan få en lånetelefon (Er du seriøs?!). Som om jeg ikke har andet at tage mig til end at løbe ærinder som i burde, for at rode bod på den amatøragtige sagsgang i har ført indtil nu...

Som om det ikke var nok, har jeg også skulle betale for dobbelt abonnement den første måned, i mod den aftale jeg lavede, da jeg allerede havde nummer og et udemærket abonnement hos YouSee som skulle porteres over. Da jeg ikke ville have 2 abo. sideløbende, og der er en måneds opsigelse hos YouSee, fortalte jeg udtrykkeligt, at jeg ville have nummer porteringen sat igang om én måned, og ikke med det samme. Alligevel går den igennem 1 uge efter bestillingen, midt i en arbejdsdag, hvor jeg lige pludselig sidder med en død linje på telefonen, grundet at nummeret allerede er flyttet over til Telenor, og jeg derfor ovenikøbet skal betale for det abo. jeg har hos YouSee, selvom jeg ikke kan bruge det længere. Jeg skal altså derfor helt uden varsel, pludselig bruge 3 timer af min arbejdsdag, på at køre fysisk til Østerbro for at hente et simkort - jeg kunne meget vel have været i Spanien på det tidspunkt hvor jeg tit opholder mit grundet mit erhverv, og dermed siddet uden telefonkontakt til og fra mit firma i over en uge!

Endvidere er de første 2 måneder af mit abonnement, som jeg fik lovet krediteret som en del af hele pakke-tilbuddet jeg fik under deres første salgsopkald, heller ikke blevet krediteret, hvilket igen viser at de absolut ingenting har styr på - de lover til højre og venstre, og fortæller det kunden vil høre, og så snart de har fanget dem, er de fuldstændig ligeglade, og gør stik mod hvad aftalen indebærer. Jeg reagerede naturligvis på dette allerede 2 dage efter at have modtaget regningen for 1. måned, og igen blev jeg af deres kundeservicemedarbejder lovet at det nok skulle blive krediteret, og der var sket en fejl - hun sendte mig sågar en bekræftelse på mail omkring dette.

Og hvad mon der sker for 4 dage siden? Jeg får såmænd en regning nummer 2 ind af døren, som lyder på 897,00 kr.?!?!?! Ikke nok med at de igen bonger mig for noget som i første omgang skulle have krediteret, hvilket de undskylder senere hen og fortæller er en fejl som de roder bod på med det samme, er de så langt ude at de tilmed skriver at de vil pålægge en rykker på min næste regning...Jeg sidder og smågriner, fordi den her situation og håndtering er så langt ude, at jeg er tabt for ord i forhold til hvad jeg skal sige, og hvordan jeg skal forholde mig til det her.

Jeg kunne blive ved...Onsdag d. 19. april, for præcis en uge siden, ringer jeg igen ind til dem, for at annullere handelen og opsige mit abonnement, grundet det her bondefangeri. Under dette opkald er det første gang at jeg får noget helt konkret at vide, nemlig at de idag d. 26. april vil kreditere for den telefon jeg bestilte for 7 uger siden - "Vi køre krediteringer hver onsdag, men jeg tror ikke den når med idag, så hold øje med din konto næste onsdag" får jeg at vide. Og jeg kigger på min konto idag. Tror i pengene er der? I får ét gæt...

Disse 3 ting er i sig selv dybt kritisable, men har desuden oplevet mange andre små irritationer undervejs, bl.a. 1 time og 36 minutters ventetid, som erhvervskunde - det på trods af at en del af hele salgargumentet hos sælgeren lød på at "vi har Danmarks bedste kundeservice"....

Og for at vende tilbage til det med telefonen. Jeg forstår udemærket at selskabet skal have 1-2 uger til at rede tingene ud med Postnord. Men at man 7 uger efter stadig sidder uden sin telefon, som de selvfølgelig sagtens kunne trække pengene for efter blot 3 dage, er langt udover alt hvad jeg har været vidne til at pinligheder og ringe service. Yder man en god og professionel service, holder man ikke en kunde som gidsel på denne måde, men siger "ok vi tager dette tab på vores kappe, selvom det ikke er vores skyld, sender kunden en ny telefon, og klare så det økonimiske med Postnord efterfølgende, så kunden ikke sidder og bøder"....Hvis ikke jeg havde haft en backup telefon, havde jeg siddet helt uden den dag idag, da jeg solgte min iPhone 6 plus i forbindelse med at jeg havde bestilt den nye gennem Telenor.

Så alt i alt sidder jeg her, 7 uger efter at have bestilt telefon, uden at have fået den, med et abo. som er gået i gang, hvilket jeg nu skal betale selvom jeg er blevet lovet at få de første 2 måneder gratis, samtidig med at jeg stadig betaler YouSee abo. da Telenor har foretaget nummerporteringen alt for tidligt. Jeg er utallige gange blevet henvist til en mail på deres erhvervsservice, og har endnu ikke fået svar på en eneste mail - den første blev sendt for snart 2 måneder siden som tidligere skrevet!

Det her cirkus er så absurd og langt ude, at jeg som nævnt er målløs over, at det kan foregå i dagens Danmark.  Telenor trækker pengene fra folk efter nærmest 10 sekunder, men så snart det går den anden vej, er det nemmere at bygge en raket og flyve til månen, end at få noget ud af dam - det vel at mærke på baggrund af at de har jogget i spinaten gang på gang, og jeg har mit på det rene.

Til Telenor:

For sidste gang: BETAL MINE PENGE TILBAGE, STREG DE REGNINGER I HAR SENDT ULOVLIGT OG LUK ABONNEMENTET PÅ KUNDENUMMER 32102101120619 NED - jeg er færdig med alt hvad der har med Telenor at gøre for altid!

Hvis ikke dette bliver løst indenfor 7 dage, tager jeg fat i både egen advokat og teleankenævnet. Så kan vi se hvor langt jeres julelege holder, her midt på foråret...